Document ID: /roh_data/filtered/fineweb-2-filterrobots_roh.jsonl.gz/53448

Sin la lingia da viafier dal Gottard curseschan ils trens puspè tenor urari. Ils dus vaguns da vitgira ch'èn ids sur ils binaris ora venderdi saira en in tunnel tranter Bodio e Lavorgo èn vegnids transportads davent, ha la SBB communitgà.
Tar l'incap n'hai dà nagins blessads ed ils vaguns n'han betg transportà rauba privlusa. Plirs tschient passagiers han dentant stuì spetgar fin in'ura e mesa enfin che bus han transportà vinavant els. Ils bus èn charrads fin la fin dal manaschi ed ils viagiaturs han stuì quintar cun pli lungs temps da viadi.